**သင်ခန်းစာ (၃)**

**ငှက်လှောင်အိမ်**

**ဇူလိုင်လ ၉ - ၁၅**

ဥပုသ်နေ့မွန်းလွဲပိုင်း ဇူလိုင်လ ၉ ရက်

ဖတ်ရန်ကျမ်းချက်များ။ ထွက်၊ ၁၄။ ထွက်၊ ၁၅း၂၂-၂၇။ ၁၇း၁-၇။ သုတ္တံ၊ ၃။ လုကာ၊ ၄း၁-၁၃။ ၁ပေ၊ ၁း၆-၉။

အလွတ်ကျမ်းချက်

 ‘‘အထူးထူးအပြားပြားသော စုံစမ်းနှောင့်ယှက်ခြင်းကိုခံရသော အကြောင်းရှိလျှင်၊ သင်တို့သည် ယခုခဏ ခံရ၍ ဝမ်းနည်းသော်လည်း အထက်ဆိုခဲ့ပြီးသောကျေးဇူးတော်ကိုထောက်၍ ရွင်းလန်းသောစိတ် ရှိကြ၏’’

(၁ပေ၊ ၁း၆၊၇)။

 နေ့၏အလင်းရောင်အပြည့်ရှိသောအချိန်၌ သီချင်းသံများကြားရသည့်အခါ လှောင်အိမ်တွင် လှောင်ထားသောငှက်သည် သခင်သင်ပေးထားသော သီချင်းကိုမဆိုပါ။ ရောက်တတ်ရာရာကိုသာတွန်မြည်နေပြီး စည်းချက်ကျသော သီချင်းကိုဆိုမည်မဟုတ်ပါ။ သို့သော် သခင်သည်လှောင်အိမ်ကိုဖုံးအုပ်ပြီး ငှက်ကလေးကို ဆိုနေကျသီချင်းသံကိုနားထောင်စေလျှင် အမှောင်ထဲ၌ငှက်ကလေး သည် သင်ပေးထားသောသီချင်းကို ထပ်ခါ ထပ်ခါဆိုနေမည်ဖြစ်သည်။ အလွတ် ရသည်အထိဆိုနေလိမ့်မည်။ သံစဉ်နှင့်အတူစည်းကိုက်ဝါးကိုက်သီဆိုပေ လိမ့်မည်။ ငှက်ကလေးကိုလှောင်အိမ်အပြင်ဘက်ထုတ်ပြီး အလင်းရောင်၌ ထားသော်လည်း ထိုသီချင်းကို ဆက်၍သီဆိုနေမည်ဖြစ်သည်။ ထိုနည်းတူ ထာဝရဘုရားသည် မိမိ၏သားသမီးများကိုသင်ကြားပေးနေသည်။ ကိုယ်တော် သည်ကျွန်ုပ်တို့ကိုသင်ပေးရန်သီချင်းရှိနေသည်။ အသက်တာ၏အမှောင်ကျချိန်၌ သင်ယူရသော ထိုသီချင်းသည် နောက်ပိုင်း၌ အစဉ်သီဆိုတတ်သွားလိမ့်မည်’’

 **သတိပြုရန်မှာ** ငှက်ကလေးကိုအမှောင်ထဲထားလိုက်သောသူမှာ မိမိ၏ အရှင်သခင် ကိုယ်တိုင်ပင် ဖြစ်သည်။ စာတန်သည် ကျွန်ုပ်တို့ကိုနာကျင်မှု ပေးသောအခါသိရလွယ်ပါသည်။ သို့သော် ထာဝရဘုရား ကိုယ်တော်တိုင် ကျွန်ုပ်တို့ကိုအခက်အခဲနှင့်နာကျင်မှုကို ပြင်းပြင်းထန်ထန်ရင်ဆိုင်စေပါသလား။

တစ်ပတ်တာသတိဦပရန်။ သမ္မာကျမ်းစာ၌ပုံပမာယူနိုင်သောအကြောင်း၌ ဘုရားရှင်သည်မိမိ၏လူတို့ကို ဒုက္ခနှင့် ရင်ဆိုင်စေသောအချိန်ပါရှိပါသလား။ ကိုယ်တော်သည် အသစ်သောသီချင်းကို သူတို့အားဆိုစေလိုသောသဘောရှိ နေသည်ဟု သင်ထင်ပါသလား။

တနင်္ဂနွေနေ့ ဇူလိုင်လ ၁ဝ ရက်

ကတိတော်ပြည်မှတစ်ဆင့်သေခြင်းနှင့်အဆုံးသတ်ခြင်း

 ‘‘ဖာရောဘုရင်သည်ချဉ်းကပ်လာသောအခါ၊ ဣသရေလအမျိုးသားတို့ သည်မျှော်ကြည့်၍ အဲဂုတ္တု လူတို့စစ်ချီလာကြောင်းကိုမြင်လျှင်၊ အလွန်ကြောက်လန့် ၍ ထာဝရဘုရားအားအော်ဟစ်ကြ၏’’ (ထွက်၊ ၁၄း၁ဝ)။

 သင်သည်ထောင်ချောက် (သို့မဟုတ်) သေမည့်အထိအခြေအနေရောက် ခဲ့ဖူးပါသလား။ တစ်ခါတစ်ရံမှာ အခန်းတွင်လျှောက်လာစဉ်သူငယ်ချင်းများမှ ‘’ပျော်စရာမွေးနေ့” ဟုဝိုင်းဝန်းအော်သောအချိန် မမျှော်လင့်ဘဲ ဂုဏ်ပြုခံရ၍ ဝမ်းသာနေတတ်သည်။ တချို့အချိန်၌ မထင်မမှတ်လန့်ဖျပ်၍ မေ့မြောသွားသည် အထိမနှစ်သက်ဖွယ် အကြောင်းများလည်းကြုံတတ်သည်။ ကျောင်းခန်း၌ ဖြစ်စေ၊ လုပ်ငန်းခွင်၌ဖြစ်စေ သင့်၏အဖော်တစ်ယောက်မှ သင့်ကိုမြင်မကောင်း ရှုမကောင်းအောင်အိန္ဒြေပျက်သည့်အထိလုပ်ခဲ့ဖူးမည်။

 ဣသရေလတို့အဲဂုတ္တုမှထွက်လာသောနေ့မှစ၍ ကတိတော်ပြည်သို့ ရောက်ရှိသွားသည့်အထိ ဘုရားရှင် သည် သူတို့ကိုလမ်းပြပို့ဆောင်ခဲ့သည်။ ‘‘သူတို့သည်နေ့ညသွားနိုင်အောင် ထာဝရဘုရားသည် နေ့အချိန်၌လမ်းပြဖို့ မိုးတိမ်တိုင်အားဖြင့်လည်းကောင်း၊ ညအချိန်အတွက်အလင်းပေးဖို့မီးတိုင်အားဖြင့် လည်းကောင်း၊ သူတို့ရှေ့ ကြွတော်မူ၏’’ (ထွက်၊ ၁၃း၂၁)။ သွားလေရာရာ၌ ဘုရားရှင်ကိုယ်တော်တိုင်ပို့ဆောင်ပေးတော်မူသည်။ သို့သော်လည်း အစောပိုင်း ပို့ဆောင်ပုံကိုကြည့်ကြစို့။ ရှေ့တွင်ပင်လယ်နီ၊ ဘေးနှစ်ဖက်တွင် မြင့်မားသော တောင်ကမ်းပါးယံကြီးများနှင့် ဖာရောမင်း၏စစ်တပ်သည် အနောက်မှ လိုက်လာနေသည်။ ထိုအခက်အခဲ ကြီးကို မျက်စိနှင့်မြင်နေရသည်။

 ထွက်၊ ၁၄ ကိုဖတ်ပါ။ ဣသရေလလူများကြောက်ရွံ့တုန်လှုပ်မည့် နေရာသို့ ဘုရားရှင် အဘယ်ကြောင့် ခေါ်ဆောင်လာခဲ့သနည်း။

--------------------------------------------------------------------------------------------------

 လမ်းပြသောမိုးတိမ်တိုင်ကိုမြင်နေရတိုင်း ပျော်ရွင်စရာအချိန်မဖြစ်နိုင်ပါ။ ခက်ခဲသောအချိန်လည်း ဖြစ်နိုင်သည်။ ဖြောင့်မတ်ခြင်းလမ်းသို့သွန်သင်ပေးနေ ခြင်းသည် ကျွန်ုပ်တို့၏စိတ်ကိုစမ်းသပ်ပေးတတ်သည်။ သဘာဝအားဖြင့် လူ၏စိတ်သည် မရိုးသားခြင်းနှင့်ပြည့်နေလျက်ရှိသောကြောင့်ဖြစ်သည် (ယေရမိ၊ ၁၇း၉)။ ထိုခက်ခဲသောအချိန်မျိုး၌ အဓိကသိရမည့်အရာမှာ ဘုရားရှင်နောက်တော် လိုက်နေစေကာမူ၊ ဒုက္ခဆင်းရဲနှင့် ကြုံတွေ့ရမည်ဖြစ်သည်။ ဘုရားရှင်၏ ပွင့်လင်းသောသွန်သင်ချက်၊ ကျွန်ုပ်တို့အတွေး အခေါ်နှင့်စိတ်နှလုံးကို ပို့ဆောင် နေခြင်းဖြစ်သည်။

 ဣသရေလတို့သည် ထိုသို့တွေ့ဦကံရခြင်းကြောင့် မည်သို့သော သင်ခန်းစာကိုရရှိခဲ့သနည်း (ထွက်၊ ၁၄း၃၁)။

--------------------------------------------------------------------------------------------------

 အချိန်တိုင်း၌ဘုရားရှင်ကိုယုံကြည်နေသော်လည်း လွယ်ကူမည်မဟုတ် ပါ။ ကတိတော်ပေါင်းများစွာကို ကျွန်ုပ်တို့ရရှိပိုင်ဆိုင်ထားသော်လည်း သက်သာစွာ နေသွား၍ရမည်မဟုတ်ပါ။ သင်ကြုံခဲ့ရသောအခက်အခဲများမှ ဘုရားရှင်ကို ယုံကြည်ခြင်းပို၍ရှိစေရန် ကြောက်ရွံ့ခြင်း၊ ထိတ်လန့်ခြင်းများဖြင့်သွန်သင်ခဲ့ ပါသလား။ ကိုယ်တော်ကို ယုံကြည်ကြောက်ရွံ့တတ်ရန်သွန်သင်ပါသလား။

တနင်္လာနေ့ ဇူလိုင်လ ၁၁ ရက်

ခါးသောရေ

 ‘‘ဣသရေလအမျိုးသားပရိသတ်အပေါင်းတို့သည်၊ ထာဝရဘုရားမိန့် တော်မူသည့်အတိုင်း၊ သိန်တောထဲ က ထွက်၍ခရီးသွားသဖြင့်၊ ရေဖိဒိမ်အရပ်၌ စခန်းချကြ၏။ ထိုအရပ်၌လူများသောက်ဖို့ရန်ရေမရှိ’’(ထွက်၊ ၁၇း၁)။

 ဘုရားသခင်ထံမှ ကျွနု်ပ်တို့လိုချင်သမျှအရာကိုတောင်းသော်လည်း ရချင်မှရမည်။ သို့သော် ကျွန်ုပ်တို့ လိုအပ်သည်အရာကိုရမည်ဟု မျှော်လင့်ချက် ရှိကြသည်။ သို့သော် လိုသည်ဟုထင်သောအရာမဟုတ်ပါ။ လိုအပ်သော အရာကိုသာပေးနိုင်မည်။

 ဣသရေလလူများအမှန်လိုအပ်သောအရာတစ်ခုရှိသည်၊ ရေဖြစ်သည်။ မိုးတိမ်တိုင်ထဲမှ ထာဝရ ဘုရားသည် ဣသရေလလူများကိုပင်လယ်နီကိုဖြတ်ကျော် စေပြီး ပူပြင်းခြောက်သွေ့ပြီးရေမရှိသောအရပ်၌ သုံးရက်နေရသည်။အထူးသဖြင့်ကန္တာရခရီးဖြစ်သည်။ရေကိုရရှိရန်အထူးလိုအပ်သည့်ခရီးဖြစ်သည်။ရေကို မည်သည့် အချိန်၌ရရှိမည်ကိုမသိကြ။

 ထို့ကြောင့်ဘုရားရှင်သည်မည်ကဲ့သို့သော နေရာမျိုးကိုပို့ဆောင်နေသနည်း။ မိုးတိမ်တိုင်သည် မာရ အရပ်သို့ ဣသရေလလူမျိုးကိုပို့ဆောင်သည်။ နောက်ဆုံး၌ရေတွေ့ရပြီး ဣသရေလလူများ စိတ်လှုပ်ရှား ကြသည်။ သို့သော် ရေကိုစမ်းသောက်ကြည့်လျှင် ချက်ချင်းထွေးထုတ်ပစ်ရသည်။ ရေသည် အလွန်ခါးနေသော ကြောင့်ဖြစ်သည်။ ‘ထို့ကြောင့်လူတို့သည်မောရှေကိုအပြစ် တင်၍မြည်တမ်းလျက် အဘယ်သို့သောက် ရပါမည်နည်း ဟုဆိုကြ၏’ (ထွက်၊ ၁၅း၂၄)။

 ထွက်၊ ၁၅း၂၂-၂၇ ကိုဖတ်ပါ။ ထွက်၊ ၁၇း၁-၇ ကိုလည်းဖတ်ပါ။ ဘုရားသခင်သည်ဣသရေလလူမျိုးတို့ကို မာရအရပ်နှင့်ရေဖိဒိမ်အရပ်တို့တွင် မည်သို့ပြသခဲ့သနည်း။ မည်သို့သောသင်ခန်းစာများကိုသင်ယူသင့်သနည်း။

--------------------------------------------------------------------------------------------------

 ရေဖိဒိမ်အရပ်တွင်ဣသရေလလူများ မည်သည့်မေးခွန်းကိုမေးခဲ့သနည်း။ သင်ကိုယ်တိုင် ထိုမေးခွန်းမျိုး မေးဖူးပါသလား။ ထိုသို့မေးဖူးသော် အဘယ်ကြောင့် မေးရသနည်း။ သင်မည်သို့ခံစားရသောအဖြေကြောင့် သင်သည်သင်ခန်းစာ မည်သို့ရလိုက်သနည်း (ထွက်၊ ၁၇း၇)။ ယင်းအကြောင်းကိုအတူတကွ အဆုံးမသတ်မီ အကြိမ်မည်မျှအဖြေကိုလိုအပ်သနည်း။

--------------------------------------------------------------------------------------------------

အင်္ဂါနေ့ ဇူလိုင်လ ၁၂ ရက်

ကန္တာရတောတွင်း၌မဟာတိုက်လှန်ပွဲကြီး

 ‘‘ယေရှုသည်သန့်ရှင်းသောဝိညာဉ်တော်နှင့်ပြည့်စုံလျက်၊ယော်ဒန်မြစ်နားမှပြန်စဉ်တွင် ဝိညာဉ်တော်သည် တောသို့ပို့ဆောင်တော်မူ၏။ အရက်လေးဆယ် ပတ်လုံး မာရ်နတ်၏စုံစမ်းသွေးဆောင်ခြင်းကိုခံတော်မူ၏’’ (လုကာ၊ ၄း၁၊၂)။

 လုကာ၊ ၄း၁-၁၃ ကိုဖတ်ပါ။ မည်သည့်သင်ခန်းစာမျိုးကိုသင်ရ လိုက်သနည်း။ စုံစမ်းခြင်းကိုမည် သို့အနိုင်ယူ၍ အပြစ်ကိုရှောင်ကြဉ်သင့်သနည်း။

--------------------------------------------------------------------------------------------------စုံစမ်းခြင်းသည်အလွန်ကြမ်းတမ်းနိုင်ပါသည်။ အကြောင်းမှာ ကျွနု်ပ်တို့ လိုချင်သောအရာကို ချပေးထားသော ကြောင့်ဖြစ်သည်။ ကျွနု်ပ်တို့အားအနည်းဆုံး အချိန်ကိုအခွင့်ကောင်းယူပြီး စုံစမ်းခြင်းရောက်ရှိလာတတ်သည်။

 လုကာ၊ ၄ သည် ယေရှုရှင်၏စုံစမ်းခံရခြင်းအကြောင်းဖြင့်အစဦပ ခဲ့သည်။ စိတ်အာရုံကို နှောင့်ယှက် စုံစမ်းခြင်းမျိုးဖြစ်သည်။ ပထမဦးစွာသန့်ရှင်းသော ဝိညာဉ်တော်၏လမ်းပြမှုပုံစံမျိုးဟုထင်ရသည်။ တမင် သက်သက် စုံစမ်းခြင်းကိုရင်ဆိုင်စေသည့်ပုံစံမျိုးဟုထင်ရသည်။ ဘုရားသခင်သည် ကျွန်ုပ်တို့ ကိုစုံစမ်းခြင်း မပြုပါ (ယာကုပ်၊ ၁း၁၃)။ ဘုရားသခင်သည် ကိုယ်ကိုကိုယ်ပြင်းထန် သည့်စုံစမ်းခြင်းမျိုးကို ရင်ဆိုင်စေရန်အခွင့်မပေးပါ။ လုကာ၊ ၄ မှအကြောင်း အရာများသည် သန့်ရှင်းသောဝိညာဉ်တော်အနေဖြင့် စုံစမ်းခြင်းအတွက် ကျွန်ုပ်တို့ကိုပို့ဆောင်စေနိုင်သည်။ ပြင်းထန်သောစုံစမ်းခြင်းကိုမူ စာတန်မာရ်နတ် သာပြုလုပ်ခြင်းဖြစ်သည်။ စုံစမ်းခြင်းပြင်းထန်သည်ဟုကျွန်ုပ်တို့ခံစားနေရလျှင်ဘုရားရှင်၏နောက်တော်သို့လိုက်လျှောက်နေရင်း နားလည်မှု မှားယွင်းခြင်းများ ဖြစ်နေခြင်းခံရသောအခါ သန့်ရှင်းသောဝိညာဉ်တော်မှ ကျွန်ုပ်တို့ကိုစမ်းသပ် သည်ဟု အမြင် ရောက်တတ်ကြသည်။ သံသယဝင်စေတတ်သည်။ အမှန်မှာ စာတန်ကိုစုံစမ်းစေရန် ဝိညာဉ်တော်မှ ယေရှုကို တောသို့ ပို့ဆောင်ခြင်းဖြစ်သည်။ စုံစမ်းခြင်းအတွင်းသို့ ဘုရားသခင်သည် ကျွန်ုပ်တို့ကို ခေါ်ဆောင် သွားစဉ် ကိုယ်တော်၌ ကောင်းသောအကြံအစည်တော်ရှိပြီးသားဖြစ်သည်။ ယေရှုသည်ဘုရားသခင်၏ ကတိတော် မပါရှိသော စုံစမ်းခြင်းမျိုးကိုခံရခြင်းမဟုတ်ပါ။ ကျွန်ုပ်တို့လည်းစုံစမ်းခြင်းခံရသောအခါ ဘုရားရှင်၏ ကတိတော် ကိုမေ့လျော့ သင့်ပါသလား။

 တစ်ခါတစ်ရံပြင်းထန်သောစုံစမ်းခြင်းခံရချိန်တွင် ကျွန်ုပ်တို့သန့်စင်သွား ခြင်းမရှိဘဲ ကျွမ်းလောင်ခြင်း ကိုရရှိစေသည်။ ထို့ကြောင့်စုံစမ်းခြင်းနှင့်ရင်ဆိုင် ရလျှင် စိတ်သက်သာခြင်းမျိုးရှိရန်လိုပါသည်။ ယေရှုရှင်ခိုင်ခံ့စွာ ရပ်တည်နိုင် သည်နည်းတူ ကျွန်ုပ်တို့မျှော်လင့်ခြင်းရှိရန်လိုသည်။ သတင်းကောင်းတစ်ရပ်အဖြစ် ယေရှုသည် ကျွန်ုပ်တို့ကိုယူဆောင်သွားသူဖြစ်၍ ကျွန်ုပ်တို့၏ပြုသမျှ အပြစ်အကြွေးအားလုံးကို စုံစမ်းခြင်းခံတော်မူပြီ။ ကျွန်ုပ်တို့ခံရမည့်ပြင်းထန်သော စုံစမ်းခြင်းကိုကိုယ်တိုင်ခံတော်မူပြီ။ ဘုရားရှင်သည် ကျွန်ုပ်တို့ကိုစွန့်ပစ်မထားပါ။ မျှော်လင့်စရာအကြောင်းရှိသည်။ အပြစ်အကြီးဆုံးသူဖြစ်နေလင့်ကစား ကျွန်ုပ်တို့ မှာမျှော်လင့်စရာ အကြောင်း ရှိပါသည် (၁တိ၊ ၁း၁၅)။

 ယခုသင်မည်သည့်စုံစမ်းခြင်းမျိုးကိုခံနေရပါသနည်း။ ဆုတောင်းပါ။ ယေရှုရှင် ဥပမာဆောင်ခဲ့သည့် အတိုင်း ဘုရားရှင်၏သင်ကြားခြင်းကိုခံယူတော် မူပါ။ သင်သည်စုံစမ်းခြင်းကိုမတွန်းလှန်နိုင်ပါ။ ကယ်တင်ရှင် မပါလျှင် လုံးဝ မဖြစ်နိုင်ပါ။

ဗုဒ္ဓဟူးနေ့ ဇူလိုင်လ ၁၃ ရက်

အမွေဆက်ခံခြင်း

 ၁ပေ၊ ၁း၆၊ ၇ ကိုဖတ်ပါ။ ရှင်ပေတရုမည်သို့ပြောသနည်း။

--------------------------------------------------------------------------------------------------

 ရှင်ပေတရုသည် အခက်အခဲနှင့်ရင်ဆိုင်ရသောသူများအထီးကျန်ပါ သည်ဟုခံစားရသောအခါ မည်သို့ ရေးသား ပေးခဲ့သနည်း။ သူရေးသားခဲ့ပုံမှာ ဘုရားသခင်၏ရွေးချယ်ခြင်းကိုခံရသူ ‘ရွေးကောက်တော်မူသော သူတည်းဟူသော ပုန္တုပြည်၊ ဂလာတိပြည်၊ ကပ္ပဒေါကိပြည်၊ အာရှိပြည်၊ ဗိသုနိပြည်၊ အရပ် ရပ်တို့၌ ကွဲပြားသော ဧည့်သည် အာဂန္တုတို့ကိုကြားလိုက်ပါ၏’ (၁ပေ၊ ၁း၂)။

ယနေ့တူရကီနိုင်ငံအနောက်ဘက်ပိုင်းဒေသများဟု ကျွန်ုပ်တို့သိရသည်။ နောက်ဆက်တွဲအခန်းငယ်များ၌ ရှင်ပေတရုသည် ခံစားချက်ကို ဤသို့ရေးသား ထားသည်။ ‘အထူးထူးအပြားပြားသော စုံစမ်းခြင်းကို ခံရ သောကြောင့် (၁ပေ၊ ၁း၆၊၇) အရပ်ရပ်တို့၌ကွဲပြားသောဧည့်သည်ဟု ပေတရုသည်မိမိ၏ ခံစားမှုကို အဘယ်ကြောင့် ဖော်ပြရသနည်း။ စုံစမ်းခြင်းနှင့်မည်သို့သက်ဆိုင်သနည်း။

--------------------------------------------------------------------------------------------------

 ထိုအချိန်၌ခရစ်ယာန်ဖြစ်နေရခြင်းသည် အသစ်အဆန်းသဖွယ်ဖြစ်သည်။ ယုံကြည်သူနည်းပါးသော အချိန်အခါဖြစ်သည်။ လူနည်းစုသာဖြစ်၍ အထင် အမြင်လွဲခံရသောသူများဖြစ်သည်။ ညှဉ်းပန်းနှိပ်စက်ခြင်း ကိုခံကြရသည်။ ပေတရု၏အတည်ဦပချက်၌ စုံစမ်းခြင်းခံရသော်လည်း (၁ပေ၊ ၁း၆)။ ယုံကြည်ခြင်း ကိုကိုင်စွဲလျက် အထူးထူးအပြားပြားသောစုံစမ်းခြင်းကိုသည်းခံကာ ပန်းတိုင်ကို အရောက်လှမ်းကြရမည်။

 ၁ပေ၊ ၁း၆-၉ ကိုဖတ်ပါ။ ထိုသူတို့၏ခံရသောစုံစမ်းခြင်းအတွက် ရှင်ပေတရုသည် မည်သို့သော အာမခံချက်မျိုးကိုပေးသနည်း။ ထိုသို့သောမျှော်လင့် ချက်သည် ကျွန်ုပ်တို့အတွက် မည်သည့် အဓိပ္ပာယ်ကို ရစေပါသနည်း။

--------------------------------------------------------------------------------------------------

 မည်သည့်စုံစမ်းနှောင့်ယှက်ခြင်းမျိုး၊ မည်သည့်ဒုက္ခဆင်းရဲခြင်းမျိုးမဆို ခရစ်တော်ပြန်လာသောအချိန်၌ ကျွန်ုပ်တို့ရရှိမည့်ဆုလာဘ်နှင့် နှိုင်းယှဉ်၍ရနိုင် ပါမည်လား။ ရှင်ပေတရုဆိုခဲ့သောစကားသည် ဘုရားသခင်၏ စကားတော် ပင်ဖြစ်သည်။ မည်သည့်အရာကိုရင်ဆိုင်နေရစေကာမူ ခက်ခဲနာကျင်နေပါစေ ထာဝရအသက် လမ်းကိုမျက်ခြည်ဖြတ်ရန်အကြောင်းမရှိပါ။ ကောင်းကင်သစ် မြေကြီးသစ်၌နာကျင်ခြင်း၊ ဝမ်းနည်းခြင်း၊ စုံစမ်းခံရခြင်းအလျှင်းမရှိတော့ပါ။ သေခြင်းမရှိတော့ပါ။ ထိုကတိတော်သည်ကျွန်ုပ်တို့ရှေ့၌ရှိ၏။ ယေရှုရှင် အသေခံတော်မူ၍ ထိုကတိတော်သည်အာမခံချက်ဖြစ်နေသည်။ ယုံကြည်ခြင်း ကိုကျွနု်ပ်တို့လက်မလွတ်စေရန် မည်မျှအရေးကြီးသနည်း။ ဘုရားရှင်ကို ကိုင်စွဲထားလျက် စုံစမ်းခြင်းကိုပြန်လှန်တိုက်ထုတ်ပစ်လိုက်ပါ။ ယုံကြည်ခြင်း အတွက်ရပ်တည်ပါ။

ကြာသပတေးနေ့ ဇူလိုင်လ ၁၄ ရက်

မီးဖြင့်စစ်ခြင်း

 အဲလက်အမည်ရှိသောလူငယ်တစ်ဦးရှိသည်။ လူငယ်သဘာဝအရ စမ်းချင်သောသဘောရှိ၍ မူးယစ်ဆေး၊ အခြားပြစ်မှုများနှင့်ထောင်ကျသွားခဲ့သည်။ သို့သော်ဒေသန္တရအသင်းသားတစ်ဦး၏ သနားစိတ်ကြောင့် (ထိုသူ၏ ထံမှအဲလက်ပစ္စည်းခိုးဖူးသည်) အဲလက်သည်ဘုရားအကြောင်းကိုသိရပြီး ယေရှုရှင်ကို စိတ်နှလုံးပေးအပ်ခဲ့သည်။ ပြသနာအမျိုးမျိုးနှင့်ဆက်လက်ရင်ဆိုင် ဦကံတွေ့ရသော်လည်း အတိတ် နေ့ရက်များမှ အရိပ်မည်းကြီးများက သူ့ကို ခြောက်လှန့်နေဆဲဖြစ်သည်။ အဲလက်သည်ယေရှုရှင်၌ လူသစ်ဖြစ်လာခဲ့ပြီ။ ဘုရားရှင်ကိုချစ်သောကြောင့် ဘုရားစကားကိုနားထောင်သည့်အနေဖြင့် ပညတ်တော်တို့ကို လိုက်လျှောက်သည် (၁ယော၊ ၅း၁၊ ၂)။ အဲလက်သည် ဘုရားသခင်၏အမှုတော်ဆောင်တစ်ဦးဖြစ်သင့်သည်ဟု ယူဆလာသည်။ အခြေအနေအားလုံးသည်လည်း ထိုသို့ဖြစ်စေလိုသည်။ အဲလက်သည် သံသယ စိတ်ကင်းစွာဖြင့် ဘုရားရှင်၏ခေါ်တော်မူခြင်းကိုလက်ခံလိုက်သည်။

 ကောလိပ်ကျောင်းသို့တက်ရောက်သောအချိန်အစပိုင်းသည် အဆင်ပြေ ခဲ့သည်။ အချိန်ရလာသည်နှင့် ငွေကြေးများခန်းခြောက်သွားတော့သည်။ အခက် အခဲများစွာဦကံလာရသည်။ ရင်းနှီးသော မိတ်ဆွေများပင် မကြည်ဖြူတော့ပါ။ အပြစ်တင်၊ အပြစ်ရှာလာသည်။ ထိုထက်ဆိုးသည်မှာ ဖျားနာခြင်းရောဂါ သူ၌ရှိလာ ပြန်သည်။ ထိုအဖြစ်ကိုလူအများမသိကြ။ သူသည်ကျောင်းထွက် သွားရမည်ကိုအရမ်းစိုးရိမ်လာသည်။ အကြီးကျယ်ဆုံး စုံစမ်းခြင်းတစ်ခုမှာ သူသည်မူးယစ်ဆေးကိုပြန်သုံးချင်သည်။ ရပ်ကွက်ထဲ၌လည်း လွယ်လွယ်ကူကူ ရရှိနိုင်သည်။ နောက်ဆုံးထိုမူးယစ်ဆေးပြန်သုံးလာခဲ့သည်။ အဲလက်နားမလည် နိုင်ပါ။ အဘယ်ကြောင့် ထိုသို့ဖြစ်ရသည်ကို အံ့သြမိသည်။ အထူးသဖြင့် ဘုရားရှင်သည် ကျောင်းကိုပို့ဆောင်၍ ပညာသင်နေရပြီ။ အဲလက်၌တစ်ခုခု မှားယွင်းနေပါသလား။ ထိုသို့ဖြစ်ခဲ့မည်ဆိုလျှင် ဘုရားသခင်နှင့် လက်တွဲခြင်းသည် မှားနေပြီလား။ သူ၏ယုံကြည်ခြင်းသည်ပင် ကမောက်ကမသံသယစိတ်ဝင် လာတော့သည်။

 စိတ်ကူးကြည့်ပါ။ အဲလက်သည်သင့်ထံသို့လာ၍ အကြံဥာဏ်တောင်းခံ လျှင်သင်မည်သို့ပြောမည်နည်း။ သင်၏အတွေ့အကြုံများမှသင့်ကိုသူတစ်ပါး အားဝေငှနိုင်သောအကြောင်းများရှိပါသလား။ သင်မည်သည့် ကျမ်းချက်ကို အသုံးဦပမည်နည်း။ အောက်ပါကျမ်းချက်များမှ ထိုအခြေအနေကို မည်သို့ အကူအညီ ဖြစ်စေနိုင်သနည်း (သု၊ ၃။ ယေရမိ၊ ၂၉း၁၃။ ရောမ၊ ၈း၂၈။ ၂ကော၊ ၁၂း၉။ ဟေဗြဲ၊ ၁၃း၅)။

--------------------------------------------------------------------------------------------------

 လူတိုင်း၌ဘုရားရှင်၏နောက်တော်လိုက်နေရင်း ဘုရားသခင်၏ပို့ဆောင် ခြင်းအပေါ် သံသယစုံစမ်းခြင်း ဝင်တတ်သည်။ အရေးကြီးသောအခြေအနေမှာ ကတိတော်ကိုအားထားကာ အတိတ်မှ ကောင်းချီးများပြန်၍ ရေတွက်ရမည်။ ယုံကြည်ခြင်းမြဲမြံစေရန်ဆုတောင်းခြင်းဦပရမည်။ ဘုရားရှင်သည်ကျွန်ုပ်တို့ကို လက်မလွတ်ပါ။ မေးရန်မေးခွန်းမှာ မည်သည့်စုံစမ်းခြင်းမျိုးမဆို ဘုရားရှင်ကို လက်မလွတ်မိရန် မည်သို့ဦပရမည်နည်း။

သောကြာနေ့ ဇူလိုင်လ ၁၅ ရက်

ဆက်လက်လေ့လာရန်

 ‘‘ရှေးအချိန်၌ဘုရားသခင်သည် မိမိ၏လူတို့ကိုရေဖိဒိမ်အရပ်သို့ ခေါ်ဆောင်သွားသကဲ့သို့ ကျွန်ုပ်တို့ ယနေ့အခက်အခဲသို့ပို့ဆောင်ပေးနိုင်သည်။ အကြောင်းမှာ ကျွန်ုပ်တို့၏ သစ္စာရှိခြင်းကို ပြသစေချင်ခြင်း ဖြစ်သည်။ နေရာတိုင်း၌ ကိုယ်တော်သည် ကျွန်ုပ်တို့ကိုအဆင်ပြေစေလျှင် မစတော်မူသောအရှင်ကို ကျွန်ုပ်တို့ မေ့လျော့သွား ကြမည်။ ကိုယ်တော်သည်မိမိကိုယ်ကိုဖော်ပြလိုသောသဘောရှိသည်။ အကူအညီပေးလိုသမျှကို ကြွယ်ဝ ပြည့်စုံစွာစီစဉ်ပေးသည်။ စုံစမ်းခြင်းနှင့် စိတ်ပျက်ဖွယ်အကြောင်းများကို ကျွနု်ပ်တို့အားတမင်ပေးခြင်းဖြစ်သည်။ ကျွန်ုပ်တို့မှ အကူအညီလိုနေကြောင်းသိနေမှသာ ဘုရားရှင်ကိုတမ်းတလာမည်ဖြစ်သည်။ ခြောက်သွေ့သော ကျောက်အထဲမှ အေးမြသောရေကိုထွက်စေနိုင်ပါသည်။ ဘုရားသခင်နှင့်မျက်နှာချင်းဆိုင်တွေ့ရမှ ကိုယ်တော်သည် ကျွန်ုပ်တို့အတွက် မည်မျှကူညီချင်ကြောင်း၊ လေးသောဝန်ကိုကူညီသယ်ပိုးပေးကြောင်း ကျွန်ုပ်တို့သည် သူငယ်ကလေး၏ယုံကြည်ချက်မျိုးနှင့် ကိုယ်တော်ထံသို့ရောက်လာပါသည်။’’

--ဝဝဝ--